turjo4nis/wikipedia-bn-dump-20250701 huggingface dataset:
স্ন্যাচ গেম (রূপলস ড্র্যাগ রেস মৌসুম ১৩)

"স্ন্যাচ গেম" হলো আমেরিকান টেলিভিশন ধারাবাহিক রুপলস ড্র্যাগ রেস-এর ত্রয়োদশ মৌসুমের নবম পর্ব। এটি মূলত ২০২১ সালের ৫ই মার্চ প্রচারিত হয়। টিএস ম্যাডিসন ছিলেন এর একজন আমন্ত্রিত বিচারক। প্রাক্তন প্রতিযোগী র‍্যাভেন এবং ভিক্টোরিয়া "পর্কচপ" পার্কার পর্বের মূল চ্যালেঞ্জে তারকা অতিথি হিসেবে উপস্থিত ছিলেন। এই মূল চ্যালেঞ্জটি ছিল স্ন্যাচ গেম, যেখানে প্রতিযোগীদের সেলিব্রিটিদের বেশ অনুকরণ করে দেখাতে হয়। গটমিক মূল চ্যালেঞ্জে জয়লাভ করেন। এলিয়ট উইথ ২ টিস শেষ দুই-এ স্থানলাভ এবং কোম্পানি বি-এর "ফ্যাসিনেটেড" গানে ইউটিকা কুইনের বিরুদ্ধে ঠোঁট মেলানো প্রতিযোগিতায় হেরে প্রতিযোগিতা থেকে বাদ পড়েন।

পর্ব 

অনু-চ্যালেঞ্জে প্রতিযোগীরা প্যান্টিহোস ব্যান্ডের জন্য অডিশন দেন। টিনা বার্নার অনু-চ্যালেঞ্জে জয়লাভ করেন।

মূল চ্যালেঞ্জে প্রতিযোগীরা স্ন্যাচ গেম খেলেন। প্রাক্তন প্রতিযোগী র‍্যাভেন এবং ভিক্টোরিয়া "পর্কচপ" পার্কার তারকা অতিথি হিসেবে এতে উপস্থিত ছিলেন। এই মৌসুমের প্রতিযোগী এবং অনুকৃত সেলিব্রিটিদের তালিকা নিচে দেওয়া হলো:

 জোনাথন ভ্যান নেস চরিত্রে ডেনালি
 রু ম্যাকক্লানাহানের চরিত্রে এলিয়ট উইথ ২ টিস
 প্যারিস হিলটন চরিত্রে গটমিক
 প্যাট্রিক স্টার চরিত্রে ক্যান্ডি মিউজ
 তাবিথা ব্রাউন চরিত্রে অলিভিয়া লাক্স
 স্কটসের রানী মেরি চরিত্রে রোজ
 হ্যারিয়েট টাবম্যান চরিত্রে সাইমন
 রিচার্ড সিমন্স চরিত্রে টিনা বার্নার
 বব রস চরিত্রে ইউটিকা কুইন

রূপল, সহকর্মী প্যানেলিস্ট মিশেল ভিসেজ এবং কারসন ক্রেসলির পাশাপাশি আমন্ত্রিত বিচারক টিএস ম্যাডিসনকে রানওয়েতে স্বাগত জানান। যার থিম ছিল " ফ্যাসিনেটিং ফ্যাসিনেটরস"। ডেনালি, গটমিক এবং রোজ ইতিবাচক সমালোচনা পান এবং গটমিক চ্যালেঞ্জটি জিতে নেন। এলিয়ট উইথ ২ টিস, অলিভিয়া লাক্স এবং ইউটিকা কুইন নেতিবাচক সমালোচনার সম্মুখীন হন এবং অলিভিয়া লাক্সকে বিচারকগণ নিরাপদ বলে ঘোষণা করেন। কোম্পানি বি- এর "ফ্যাসিনেটেড" (১৯৮৬) গানে ঠোঁট মেলানো প্রতিযোগিতায় এলিয়ট উইথ ২ টিস এবং ইউটিকা কুইন মুখোমুখি হন। ইউটিকা কুইন ঠোঁট মেলানো প্রতিযোগিতা জিতে নেন এবং এলিয়ট উইথ ২ টিস প্রতিযোগিতা থেকে বাদ পড়েন।

উৎপাদন 
পর্বটি মূলত ২০২১ সালের ৫ মার্চ সম্প্রচারিত হয়।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক

বহিঃসংযোগ 
 আইএমডিবি-তে স্ন্যাচ গেম
পদ্মিনী প্রকাশ

পদ্মিনী প্রকাশ একজন ভারতীয় সংবাদ উপস্থাপিকা, অভিনেত্রী এবং ট্রান্সজেন্ডার অধিকার কর্মী। তিনি ২০১৪ সালের ১৫ আগস্ট তামিলনাডুর লোটাস সংবাদ চ্যানেলে সংবাদ উপস্থাপিকা হিসেবে যোগদানের মাধ্যমে ভারতের প্রথম প্রকাশ্য ট্রান্স ব্যক্তি হিসেবে পরিচিতি লাভ করেন।

প্রারম্ভিক জীবন ও শিক্ষা 
পদ্মিনী তামিলনাড়ুর কোয়েম্বাটুরে একটি রক্ষণশীল তামিল পরিবারে জন্মগ্রহণ করেন। পদ্মিনীকে তার পরিবার ১৩ বছর বয়সে তার লিঙ্গ পরিচয়ের কারণে প্রত্যাখ্যান করে। তিনি ১৬ বছর বয়সে তার বাড়ি ছেড়ে চলে যান এবং তারপর থেকে তার পরিবারের সাথে আর যোগাযোগ করেননি। বাড়ি ছেড়ে যাওয়ার পর তার চাচাতো ভাই প্রকাশ তাকে সমর্থন করেছিলেন। তিনি তার স্কুল শিক্ষা সম্পন্ন করেন এবং বাণিজ্যে স্নাতক ডিগ্রির জন্য একটি দূরশিক্ষণ চিঠিপত্র কোর্সের জন্য আবেদন করেন, কিন্তু আর্থিক প্রতিকূলতার পাশাপাশি তার লিঙ্গ পরিচয়ের জন্য বৈষম্য এবং নির্যাতনের কারণে দ্বিতীয় বর্ষের পরে তিনি কোর্স ছেড়ে দিতে বাধ্য হন।

পদ্মিনী ২০০৪ সালে রূপান্তরিত হন এবং একই বছর তার স্বামী নাগরাজ প্রকাশকে বিয়ে করেন। নাগরাজ প্রকাশ তার চাচাতো ভাই, যার পরিবার পদ্মিনীকে তার পরিবার কর্তৃক বাড়ি ছেড়ে যেতে বাধ্য করার সময় আশ্রয় দিয়েছিল। এই দম্পতি একসাথে জয়া নামে একটি পুত্র সন্তানকে দত্তক নেন। তার স্বামী একজন স্বর্ণকার, যিনি তাকে তার শিক্ষা সম্পন্ন করতে উৎসাহিত করেন। তিনি চেয়েছিলেন মেয়েটি আইএএস কর্মকর্তা হোক, কিন্তু আর্থিক অনটনের কারণে সেই স্বপ্ন পূরণ করতে পারেননি।

কর্মজীবন 
২০১৪ সালের ১৫ আগস্ট ভারতের স্বাধীনতা দিবসে পদ্মিনী তামিলনাডুর লোটাস সংবাদ চ্যানেলে সন্ধ্যা ৭ টার সংবাদ বুলেটিনের আয়োজন করেন, যার মাধ্যমে তিনি প্রথম ভারতীয় ট্রান্স নারী হিসেবে টেলিভিশন সংবাদ উপস্থাপিকা হিসেবে দায়িত্ব পালন করেন। নালসার ঐতিহাসিক রায় হিজড়াদের পুরুষ, নারী বা তৃতীয় লিঙ্গ হিসেবে আত্মপরিচয় দেওয়ার অধিকার দেয় এবং ভারতে হিজড়া সম্প্রদায়ের জন্য আরও অনেক স্বীকৃতি ও সুরক্ষা প্রদান করে। এই রায়ের পর সংবাদ চ্যানেলটি হিজড়া সংবাদ উপস্থাপকদের সন্ধান শুরু করে। লোটাস সংবাদ পদ্মিনীকে কণ্ঠস্বর  পরিবর্তনের জন্য দুই মাসের প্রশিক্ষণ দেয়।

পদ্মিনী একজন ধ্রুপদী প্রশিক্ষিত নৃত্যশিল্পী, যিনি পূর্বে ভরতনাট্যম শেখাতেন। তিনি তামিল ধারাবাহিকেও অভিনয় করেছেন এবং ট্রান্সজেন্ডার সৌন্দর্য প্রতিযোগিতায় অংশগ্রহণ করেছেন। তিনি ২০০৯ সালে মিস ট্রান্সজেন্ডার ইন্ডিয়া এবং ২০০৭ সালে মিস ট্রান্সজেন্ডার তামিলনাড়ু খেতাব লাভ করেন।

স্টার বিজয় টিভির ট্রান্সজেন্ডার আলোচনা অনুষ্ঠানের আয়োজক রোজ ভেঙ্কটেসন পদ্মিনীর প্রশংসা করেন। মূলত রোজই পদ্মিনীকে লোটাস সংবাদে চাকরির জন্য সুপারিশ করেন।

তথ্যসূত্র 

জীবিত ব্যক্তি
২১শ শতাব্দীর ভারতীয় অভিনেত্রী
২১শ শতাব্দীর ভারতীয় এলজিবিটিকিউ ব্যক্তি
জন্মের বছর অনুপস্থিত (জীবিত ব্যক্তি)
ভারতীয় এলজিবিটিকিউ অভিনয়শিল্পী
রূপান্তরকামী অধিকার কর্মী
ভার্দার

ভার্দার ( ; , , ) বা Axios (    ,  ) উত্তর ম্যাসেডোনিয়ার দীর্ঘতম নদী  যা উক্ত দেশের মধ্য দিয়ে প্রবাহিত হয়ে গ্রিসে প্রবেশ করে। পরিশেষে, গ্রিসেরই দ্বিতীয় বৃহত্তম অর্থনৈতিক, শিল্প, বাণিজ্যিক ও রাজনৈতিক শহর, থেসালোনিকির মধ্য দিয়ে  এজিয়ান সাগরে পতিত হয়েছে। এই নদীটি  লম্বা, যার মধ্যে  গ্রীসে অবস্থিত, এবং প্রায়  এলাকার পানি নিষ্কাশন করে থাকে। নদীর সর্বোচ্চ গভীরতা ।

তথ্যসূত্র
আফটার ডার্ক (ড্র্যাগ অভিনয়)

আফটার ডার্ক (১৯৭৬-২০১৮) ছিল একটি সুইডিশ ড্র্যাগ অভিনয় উপস্থাপনা। ড্র্যাগ উপস্থাপনা হল এমন এক অভিনয় উপস্থাপনা যেখানে পুরুষেরা নারীদের মতো পোষাক পরে নারীদের আচার-আচরন, গলার স্বর ইত্যাদি নকল করে অভিনয় করেন ও দর্শকদের মনোরঞ্জন করেন।  সুপরিচিত বিনোদন তারকা ক্রিস্টার লিন্ডার এই ড্র্যাগ উপস্থাপনার সাথে যুক্ত ছিলেন। এই ড্র্যাগ উপস্থাপনায় অভিনয় করার সমত ক্রিস্টার মাঝেমধ্যেই তার অভিনীত চরিত্র থেকে বেরিয়ে এসে নিজের কণ্ঠে গান গাইতে শুরু করতেন।

ইতিহাস 
১৯৭৬ সালের জানুয়ারিতে স্টকহোমের আলেকজান্দ্রার একটি ক্লাবে ওয়াইল্ড সাইড স্টোরি  নামক একটি পরিবেশনায় বিনোদনকারী লিন্ডার ও রজার ইয়নসনের যুগ্ম অভিনয়ের পরই আফটার ডার্ক ক্লাব নামের একটি বিশেষ নাইটক্লাবের জন্য এই দলটি গঠিত হয়। পরে, সুপরিচিত অভিনেতা লার্স লাসে ফ্লিঙ্কম্যান  দলে যোগ দেওয়ার পর এই দলটি দ্রুত জনপ্রিয়তা লাভ করে। আলেকজান্দ্রার মানুষের মধ্যে শীঘ্রই এই নাটকটি প্রাথমিক সাফল্য  ও পরিচিতি পেতে শুরু করে। কালক্রমে আফটার ডার্ক সুইডিশ এলজিবিটি সংস্কৃতির গুরুত্বপূর্ণ অংশে পরিণত হয়। তবে ১৯৮১ সালে জনসন দল ছেড়ে অন্য দলের সাথে যোগ দেন এবং ১৯৮৪ সালে তিনি মারা যান। তবে লিন্ডার ও ফ্লিঙ্কম্যান এই ড্র্যাগ নাটকের উপস্থাপনা চালিয়ে যান এবং বার্সেলোনা, মাদ্রিদ এবং সান ফ্রান্সিসকোতে ইত্যাদি স্থানে এই নাটক আন্তর্জাতিক সাফল্য অর্জন করেছিল। 

২০০৯ সালের মধ্যে ফ্লিঙ্কম্যান  অভিনয় থেকে অবসর নেন (তিনি ২০১৬ সালে মারা যান)। সেসময় নাটকের আসন্ন সুইডেন  সুফরের জন্য তার পরিবর্ত বিনোদন শিল্পী লার্স-আকে উইলহেলমসন, (যিনি বাবসান নামেও পরিচিত) -কে নির্বাচিত করা হয়। এই দলের একটি পরিবেশনা ২০১১ সালের নববর্ষে টিভি৪-এ সম্প্রচারিত হয়।  ১৯৭৬ সাল থেকে নৃত্যশিল্পী নীলস-আলবার্ট এরিকসন  এই ড্র্যাগ নাটকে পুরুষ চরিত্রে অভিনয় করেন।

২০১৬ সালের শেষ দিকে, নিজের জীবনী প্রকাশের পর অভিনেতা লিন্ডার তার শেষ একক বড় উপস্থাপনটি মঞ্চস্থ করেন। তিনি ২০১৭ সালে ঘোষণা করেন যে ‘আফটার ডার্ক’ বন্ধ হয়ে যাবে।

ইউরোভিশন গানের প্রতিযোগিতায় 
২০০৪ সালে আফটার ডার্ক  সুইডেনের ইউরোভিশন প্রস্তুতি প্রতিযোগিতা মেলোডিফেস্টিভালেনে অংশ নেয়। তারা তাদের সুপরিচিত লা ডোলচে ভিটা গানটি প্রতিযোগীতায় পরিবেশন করে, যা দেশীয়ভাবে তৃতীয় স্থান পায়। গানটি যদিও ইউরোভিশন প্রতিযোগীতার জন্য মনোনীত হয় না; তবে গানটি সুইডেনের রেডিওতে জনপ্রিয় হয় এবং এমনকি শহরের বিভিন্ন স্থানে এই গানটি বাজানো হতো।  সেই বছর আফটার ডার্ক নাটকের দল স্টকহোমের প্রধান বিনোদন পার্কে তাদের একটি নতুন অনুষ্ঠান মঞ্চস্থ করে।

২০০৭ সালে, তাদের অন্যতম সদস্য ফ্লিঙ্কম্যানের অনুপস্থিতিতেই তারা পুনরায় মেলোডিফেস্টিভালেনে অংশ নেয়। তাদের উপস্থাপিত গানে হালকা হাস্যরসাত্মক ছলেহস্তমৈথুনের সাথে সম্পর্কিত শব্দ শ্লেষাত্মকভাবে ব্যবহার করা হয়েছিল। 

পরে ২০১৬ সালে তারা আবার প্রতিযোগিতায় ফিরে আসে এবং তৃতীয় সেমিফাইনালে সপ্তম স্থান লাভ করে।

তথ্যসূত্র 

১৯৭৬-এ প্রতিষ্ঠিত সঙ্গীত দল
সুইডেনের ব্যান্ড
অ্যালিস বি. টোকলাস LGBTQ ডেমোক্র্যাটিক ক্লাব

অ্যালিস বি. টোকলাস এলজিবিটিকিউ ডেমোক্রেটিক ক্লাব হল মার্কিন যুক্তরাষ্ট্রের সান ফ্রান্সিসকোতে অবস্থিত নারী-সমকামী, পুরুষ-সমকামী, উভকামী, সমলিঙ্গ এবং কুইয়ার ( এলজিবিটিকিউ ) গোষ্ঠীভুক্ত ডেমোক্র্যাট প্রার্থীদের একটি সমিতি এবং রাজনৈতিক কার্যকলাপ পরিচালনকারী এক দল। প্রথমে এই সংস্থার নাম ছিক অ্যালিস বি. টোকলাস মেমোরিয়াল ডেমোক্রেটিক ক্লাব এবং পরে এটি অ্যালিস বি. টোকলাস এলজিবিটি ডেমোক্রেটিক ক্লাব নামে পরিচিত হয়। 

এই রাজনৈতিক ক্লাবটি বর্তমানে সান ফ্রান্সিসকো অঞ্চলের ডেমোক্র্যাটিক প্রার্থীদের সমর্থনে চালিত হয়।

ইতিহাস 
১৯৭১ সালে ডেমোক্র্যাট কর্মী ডেল মার্টিন, ফিলিস লিয়ন, বেথ এলিয়ট এবং জিম ফস্টার -এরা একত্রে এই সংস্থার প্রতিষ্ঠা করেন। এটি ছিল মার্কিন যুক্তরাষ্ট্রে সমকামী ডেমোক্র্যাটদের প্রথম সংগঠন।     সমকামী লেখক এবং সান ফ্রান্সিসকোর বাসিন্দা অ্যালিস বি. টোকলাসের নামে এই সংস্থার নামকরণ করা হয়েছে ।  ক্লাবটি বর্তমানে এক বৃহৎ আদর্শের অনুসারক এবং জাতীয় ডেমোক্র্যাটিক পার্টির অন্যতম অংশ। ১৯৭৬ সালে, সংস্থার স্থানীয় এলজিবিটিকিউ কর্মীরা সংস্থার থেকে আলাধা হয়ে যান এবং বিভিন্ন প্রগতিশীল এলজিবিটিকিউ সংস্থার পত্তন করেন, যাদের মধযে উল্লেখ্য হার্ভে মিল্ক লেসবিয়ান, গে, বাইসেক্সুয়াল, ট্রান্সজেন্ডার ডেমোক্র্যাটিক ক্লাব ইত্যাদি। 

এই সংস্থা এলজিবিটিকিউদের বার্ষিক উৎসব প্রাইড মার্চের সময় প্রাতঃরাশের আয়োজন করে। ২০১৬ সালে, এই অনুষ্ঠানে ৮০০ জনেরও বেশি লোক উপস্থিত ছিলেন। জনপ্রিয় রাজনৈতিক ব্যাক্তিত্ব  ন্যান্সি পেলোসি এবং কংগ্রেসের বেশ কয়েকজন সদস্য, রাজ্যস্তরে ও স্থানীয় স্তরে নির্বাচিত অনেক নেতা এই অনুষ্ঠানে বক্তব্য রাখেন।  ২০২৪ সালে, এই অনুষ্ঠানের মূল বক্তা ছিলেন ডগ এমহফ ।

তথ্যসূত্র 

১৯৭১-এ প্রতিষ্ঠিত সংগঠন
রাজনৈতিক দলের অধিভুক্ত এলজিবিটিকিউ সংগঠন
সান ফ্রান্সিস্কো ভিত্তিক সংগঠন
গিগাবাইট (ভাইরাস লেখক)

কিম্বারলি ভ্যানভ্যাক (Kimberley Vanvaeck)  যিনি অনলাইনে Gigabyte নামে বেশি পরিচিত,  একজন বেলজিয়ান ভাইরাস লেখক। তিনি ইন্টারনেট সিকিউরিটি প্রতিষ্ঠান Sophos এবং এর একজন কর্মী গ্রাহাম ক্লুলেয় (Graham Cluley)-এর সাথে দীর্ঘকালীন বিরোধের জন্য বিশেষভাবে পরিচিত।    ভ্যানভ্যাক একাধিক কম্পিউটার ভাইরাস তৈরি করেছেন, যার মধ্যে উল্লেখযোগ্য হলো Quis, Coconut, এবং YahaSux (বা Sahay)। তিনি Sharp virus (বা Sharpei) নামক একটি ভাইরাসও তৈরি করেন, যেটি (C#)সি শার্প প্রোগ্রামিং ভাষায় লেখা প্রথম ভাইরাস হিসেবে পরিচিত।  

ভ্যানভ্যাক এবং গ্রাহাম ক্লুলেয় (Graham Cluley) মধ্যে বিরোধ শুরু হয় যখন গ্রাহাম ভাইরাস লেখকদের লিঙ্গ নিয়ে একাধিক মন্তব্য করেন।  এই মন্তব্যগুলোর প্রতিক্রিয়ায় ভ্যানভ্যাক কয়েকটি ভাইরাস তৈরি করেন, যেগুলো বিশেষভাবে গ্রাহামকে লক্ষ্য করে তৈরি করা হয়। তবে এগুলোকে "প্রুফ-অফ-কনসেপ্ট" হিসেবে বিবেচনা করা হয়েছিল এবং বাস্তবে ছড়িয়ে দেওয়া হয়নি।

তথ্যসূত্র 

হ্যাকার
জন্মের বছর অনুপস্থিত (জীবিত ব্যক্তি)
জীবিত ব্যক্তি
এজেন্ডার নিউ জিল্যান্ড

এজেন্ডার নিউজিল্যান্ড অথবা এজেন্ডার নিউ জিল্যান্ড হল নিউজিল্যান্ডের একটি সংস্থা। এজেন্ডার নিউ জিল্যান্ড সংস্থার মূল লক্ষ্য হল সমগ্র নিউজিল্যান্ডে বসবাসকারী রূপান্তরিত লিঙ্গ বা ট্রান্সজেন্ডার শ্রেনীর মানুষ এবং তাদের পরিবারকে সহায়তা প্রদান করা এবং তাদের পক্ষে সামাজিক প্রচার চালানো। ১৯৯৬ সালে নিউজিল্যান্ডে এই সংস্থার প্রতিষ্ঠা হয়। এজেন্ডার নিউজিল্যান্ড সংস্থা রূপান্তরিত লিঙ্গ বা ট্রান্সজেন্ডার শ্রেনীর মানুষদের জন্য বিভিন্ন সেবামূলক ও প্রচারনামূলক কাজ করে। এছাড়াও এই সংস্থা বিভিন্ন জাতীয় সম্মেলনের আয়োজন করে যার মাধ্যমে তারা রূপান্তরিত লিঙ্গ বা ট্রান্সজেন্ডার গোষ্ঠীর মানুষদের জন্য সামাজিক প্রচার চালায়। এজেন্ডার নিউ জিল্যান্ড সংস্থার মূল লক্ষ্য হল তাদের কাজের মাধ্যমে রূপান্তরিত লিঙ্গের মানুষদের সমাজের মূল স্রোতে ফিরিয়ে আনা এবং তাদের জন্য সুস্থ পরিবেশ গড়ে তোলা।

এজেন্ডার নিউ জিল্যান্ড সংস্থা তাদের বার্ষিক কার্যক্রমের অন্তর্গত বহু সামাজিক সম্মেলন আয়োজন করেছে। তাদের বেশিরভাগ পূর্ববর্তী সম্মেলনগুলিতে নিউ জিল্যান্দের অনেক পরিচিত ও জনপ্রিয় ব্যাক্তিত্ব প্রধান অতিথি বা অতিথিবর্গ হিসাবে উপস্থিত ছিলেন, যাদের মধ্যে উল্লেখযোগ্য ওয়েলিংটনের মেয়র কেরি প্রেন্ডারগাস্ট, নিউজিল্যান্ডের রাজনৈতিক সংসদের সদস্য গ্রান্ট রবার্টসন, কারমেন রূপ   সারা লুরাজুদ,  নিউজিল্যান্ডের সহযোগী বিচারমন্ত্রী লিয়ান ডালজিয়েল  এবং ফুইমাওনো কার্ল পুলোটু-এন্ডেম্যান। 

এজেন্ডারের পক্ষ থেলে জর্জিনা বেয়ারের মানবাধিকার (লিঙ্গ পরিচয়) বিলের একজন সক্রিয় সমর্থন করা হয়েছিল।  ২০০৬ সালে আইনি মতামত অনুসারে,  হিজড়া শ্রেনীর মানুষদের মানবাধিকার আইনের আওতাধীন বলে প্রমাণিত করা হয় এবং তারপর প্রস্তাবিত বিলটি বাতিল করা হয়েছিল।

তথ্যসূত্র 

উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
শন ফু

শন ফু (জন্ম: ২৪ এপ্রিল ১৯৯১) একজন সিঙ্গাপুরীয় উদ্যোক্তা, চলচ্চিত্র নির্মাতা এবং আইনজীবী। তিনি "ডিয়ার স্ট্রেইট পিপল" -এর মাধ্যমে এলজিবিটি সম্প্রদায়ের প্রতি তার অবদানের জন্য পরিচিত।

তিনি সিঙ্গাপুরের প্রথম সমকামী ছেলেদের প্রেমের ওয়েব নাট্য ধারাবাহিক গেটওয়ে-এর নির্মাতা হিসেবেও পরিচিত।

প্রারম্ভিক জীবন ও শিক্ষা 
ক্যাথলিক জুনিয়র কলেজের প্রাক্তন ছাত্র ফু মেলবোর্নের মোনাশ বিশ্ববিদ্যালয় থেকে স্নাতক পাশ করেন। এখান থেকে তিনি কলা ও হিসাববিজ্ঞানে দৈত ডিগ্রি অর্জন করেন।

কিশোর বয়সে ফু বুঝতে পারেন যে, তিনি একজন সমকামী। তবে সমকামিতার বিরুদ্ধে সামাজিক কুসংস্কার তাকে তার কৈশোর ও প্রাপ্তবয়স্কতার প্রথম দিকে গোপনে থাকতে বাধ্য করে।

কর্মজীবন 
বিশ্ববিদ্যালয়ের শেষ বর্ষে ফু এলজিবিটি গণমাধ্যম প্ল্যাটফর্ম ডিয়ার স্ট্রেইট পিপল প্রতিষ্ঠা করেন এবং তার প্রকাশিত গল্পের মাধ্যমে নিজের জন্য একটি নাম তৈরি করেন।

স্নাতক ডিগ্রি অর্জনের পর ফু বড় চারটি হিসাবরক্ষণ সংস্থার একটিতে একজন হিসাব নিরীক্ষক হিসেবে তার কর্মজীবন শুরু করেন। পরবর্তীতে তিনি সিঙ্গাপুরের গণমাধ্যম কোম্পানি দ্য স্মার্ট লোকাল-এ যোগদানের মাধ্যমে গণমাধ্যম শিল্পে প্রবেশ করেন।

দুই বছর ধরে বেনামে ডিয়ার স্ট্রেইট পিপল পরিচালনা করার পর ফু ২০১৭ সালে একটি স্ব-লিখিত চিঠিতে নিজেকে প্ল্যাটফর্মের প্রতিষ্ঠাতা হিসেবে প্রকাশ্যে তুলে ধরেন। তার প্রকাশ হওয়ার গল্পটি উল্লেখযোগ্যভাবে দর্শকদের মনোযোগ আকর্ষণ করে এবং মেট্রোসোর্সের মতো গণমাধ্যম প্রকাশনাগুলোতে প্রকাশিত হয়।

জনসমক্ষে আসার পর ফু এলজিবিটিকিউ+ সম্প্রদায়ের একজন বিশিষ্ট ব্যক্তিত্ব হিসেবে আবির্ভূত হন এবং বিভিন্ন ধরণের গণমাধ্যম সম্পৃক্ততা ও আইনি কাজে সক্রিয়ভাবে অংশগ্রহণ করেন। 

২০২৩ সালে চ্যানেল নিউজ এশিয়ার রিগার্ডলেস অব সেক্সুয়ালিটি" তথ্যচিত্রে ফু'কে দেখানো হয়। জানিল পুথুচেয়ারি দ্বারা উপস্থাপিত "রিগার্ডলেস অব সেক্সুয়ালিটি" ছিল প্রায় ২০ বছরের মধ্যে সিঙ্গাপুরের জাতীয় টেলিভিশনে সম্প্রচারিত প্রথম এলজিবিটি তথ্যচিত্র।

চলচ্চিত্র নির্মাণে উদ্যোগ 
চলচ্চিত্র নির্মাণে পূর্ব অভিজ্ঞতা না থাকা সত্ত্বেও ফু সিঙ্গাপুরের প্রথম সমকামী ছেলেদের প্রেমের ওয়েব ধারাবাহিক তৈরির উদ্দেশ্যে যাত্রা শুরু করেন।

২০২২ সালে ফু গেটওয়ে লিখেন এবং প্রযোজনা ও অভিনয় করেন, যা ২০২২ সালের ২৩ মে ইউটিউবে সম্প্রচারিত হয়। ফু পাঁচ পর্বের এই গেটওয়েতে সিঙ্গাপুর এবং থাইল্যান্ডের খোলামেলা সমকামী চরিত্রে অভিনয় করেন।

গেটওয়ে দর্শকদের কাছ থেকে তুমুল জনপ্রিয়তা অর্জনের পর ফু হোম পার শিরোনামের সমকামী স্বল্পদৈর্ঘ্য চলচ্চিত্রের মাধ্যমে তার পরিচালনায় আত্মপ্রকাশ করেন। সমকামী স্বল্পদৈর্ঘ্য চলচ্চিত্রটি ২০২২ সালের ১৫ ডিসেম্বর ইউটিউবে সম্প্রচারিত হয়।

তথ্যসূত্র

বহিঃসংযোগ 
 

জীবিত ব্যক্তি
১৯৯১-এ জন্ম
পুরুষ ব্লগার
গে লেখক
অল আফ্রিকা রাইটস ইনিশিয়েটিভ

অল আফ্রিকা রাইটস ইনিশিয়েটিভ (বা এএআরআই ) হল আফ্রিকার এলজিবিটি সম্প্রদায়ের মানুষদের অন্যতম একটি সংগঠন বা জোট। ২০০৪ সালে এই সংস্থা প্রতিষ্ঠিত হয়েছিল।  অল আফ্রিকা রাইটস ইনিশিয়েটিভ জোট আফ্রিকায় সমকামীতা ভীতির বিরুদ্ধে প্রচার চালায় এবং এলজিবিটি শ্রেনীভুক্ত মানুষদের অধিকারের পক্ষে সওয়াল করে।

ইতিহাস 
২০০৪ সালের ফেব্রুয়ারিতে জোহানেসবার্গে একটি সম্মেলন আয়োজন করা হয়েছিল যার থেকে এই উদ্যোগের সূচনা হয়।  মুলত পুরুষ এবং নারী সমকামী গোষ্ঠী (সংক্ষেপে জিএএলজেড) এবং উগান্ডার একটি দারিদ্র্য-ত্রাণ সংস্থা  দ্বারা আয়োজিত এই সম্মেলন হিউম্যান রাইটস ওয়াচের নামক বেসরকারী সংস্থার সাথেও যুক্ত ছিল।  এই সম্মেলনে ১৭টি আফ্রিকান দেশের ২২টি এলজিবিটিকিউ আন্দোলন গোষ্ঠীর ৫৫ জনেরও বেশি প্রতিনিধি  উপস্থিত ছিলেন। আফ্রিকায় এইচআইভি/এইডস রোগের বিষয়ে আলোচনা করার জন্য এবং সচেতনতার প্রচার করার জন্য প্রাথমিকভাবে এই সম্মেলনটি আয়োজন করা হয়েছিল।  এই উদ্যোগটিকে আফ্রিকার মানবাধিকার সংকটের প্রতি ঐক্যবদ্ধ কণ্ঠে সাড়া দেওয়ার একটি প্রচেষ্টা হিসেবে বর্ণনা করা হয়েছে যা আফ্রিকার এলজিবিটিকিউ শ্রেনীর মানুষদের আরও আত্মবিশ্বাসের দিকে পরিচালিত করতে পারে এবং পশ্চিমা সমকামী অধিকার সংস্থা ও অন্যান্য বিদেশী দাতাদের উপর তাদের নির্ভরতা হ্রাস করতে পারে। 

আগ্রিকা মহাদেশ জুড়ে সমকামী বিদ্বেষের প্রকৃতির কারণে, সম্মেলনটি সেই সময়ে খুব কমই প্রচার চালাতে পেরেছিল। সম্মেলনে অংশগ্রহণকারীরা তাদের ছবি তুলতে পর্যন্ত অস্বীকৃতি জানিয়েছিল।  সম্মেলনের শেষে, সংগঠনটি স্থানীয়ভাবে প্রচলিত ধারণাকে চ্যালেঞ্জ করে একটি বিবৃতি জারি করে যে সমকামিতা একটি পশ্চিমা ধারণা, যা আফ্রিকার জন্য অপরিচিত। কিন্তু আফ্রিকাতে এলজিবিটিকিউ স্থান আগে থেকেই ছিল এবং সর্বদাই থাকবে। আফ্রিকান ঐতিহ্যবাহী সংস্কৃতি স্বাগত এবং আত্মীয়তার নীতির উপর বিশ্বাস করে।

তথ্যসূত্র 

২০০৪-এ প্রতিষ্ঠিত সংগঠন
মো. তাজ উদ্দিন

মো. তাজ উদ্দিন (জন্ম: ১৭ এপ্রিল ২০০২) একজন বাংলাদেশি পেশাদার ফুটবলার, যিনি বাংলাদেশ প্রিমিয়ার লিগের ক্লাব রহমতগঞ্জ মুসলিম ফ্রেন্ডস সোসাইটি এবং বাংলাদেশ জাতীয় ফুটবল দলের হয়ে খেলেন। তিনি মূলত ডান পাশের উইং-ব্যাক পজিশনে খেলে থাকেন, তবে প্রয়োজনে রাইট মিডফিল্ডার হিসেবেও মাঠে দেখা যায়।

প্রাথমিক কর্মজীবন 
২০১৭ সালে তাজ উদ্দিন পাইওনিয়ার ফুটবল লিগ-এ অংশগ্রহণের মাধ্যমে নিজের ক্যারিয়ার শুরু করেন। ওই আসরে পারফরম্যান্সের ভিত্তিতে তিনি ২০১৮ এএএফসি অনূর্ধ্ব-১৬ চ্যাম্পিয়নশিপের বাছাইপর্ব উপলক্ষে ঘোষিত বাংলাদেশ অনূর্ধ্ব-১৬ দলে সুযোগ পান।

২০১৭ সালের অক্টোবর মাসে বাফুফে আয়োজিত অনূর্ধ্ব-১৬ প্রশিক্ষণ ক্যাম্পেও অংশ নেন তিনি।

২০১৮ সালে সাইফ স্পোর্টিং ক্লাব তাকে দলে ভেড়ায় এবং তিনি ক্লাবটির যুব দলের হয়ে মাঠে নামেন।

ক্লাব ক্যারিয়ার

সাইফ স্পোর্টিং ক্লাব   
২০১৭–১৮ মৌসুমে তাজ সাইফ স্পোর্টিং ক্লাবের অনূর্ধ্ব-১৬ দলের হয়ে ঢাকা তৃতীয় বিভাগ ফুটবল লিগে অংশ নেন এবং প্রথম মৌসুমেই দলকে উন্নীত করতে গুরুত্বপূর্ণ ভূমিকা রাখেন। পরবর্তীতে তিনি ২০১৯ বিএফএফ অনূর্ধ্ব-১৮ ফুটবল টুর্নামেন্টে রানার্সআপ হওয়া দলের সদস্য ছিলেন এবং সেমিফাইনালে আবাহনী লিমিটেড, ঢাকা-র বিপক্ষে একটি গোল করেন, যা ওই আসরে তার একমাত্র গোল ছিল।

২০১৯ সালে তিনি ভারতের গৌহাটিতে অনুষ্ঠিত ড. টি. ও. নর্থ-ইস্ট ইন্টারন্যাশনাল এনইসি গোল্ড কাপ (অনূর্ধ্ব-২১) টুর্নামেন্টে অংশগ্রহণ করেন।

২০২২ সালের ১৬ মে, তাজ সাইফ স্পোর্টিং ক্লাবের হয়ে বসুন্ধরা কিংসএর বিপক্ষে ২০২১–২২ প্রিমিয়ার লিগে ৪–৩ ব্যবধানে পরাজিত ম্যাচে পেশাদার লিগে অভিষেক করেন।

মুক্তিযোদ্ধা সংসদ ক্রীড়া চক্র   
২০২২ সালের ২৮ অক্টোবর, তাজ মুক্তিযোদ্ধা সংসদ ক্রীড়া চক্রে যোগ দেন এবং বাংলাদেশ প্রিমিয়ার লিগে অংশ নেন। ২০২৩ সালের ২১ জানুয়ারি, তিনি ফর্টিস এফসি-র বিপক্ষে ১–১ গোলে ড্র হওয়া ম্যাচে নিজের প্রথম পেশাদার লিগ গোলটি করেন।

মুক্তিযোদ্ধা সংসদ ক্রীড়া চক্রের হয়ে তিনি ওই মৌসুমে ১৮টি ম্যাচে অংশ নেন এবং ১টি গোল করেন। মৌসুম শেষে ক্লাবটি প্রথমবারের মতো শীর্ষ লিগ থেকে অবনমিত হয়।

আন্তর্জাতিক ক্যারিয়ার 

তাজ ২০২২ সালের এশিয়ান গেমসের পুরুষ ফুটবল টুর্নামেন্টের জন্য চূড়ান্ত দলে রাখা হয়েছিল, তবে আঘাতের কারণে পরে দলে থেকে সরে যান। 

৪ জুন ২০২৫ তারিখে, তিনি বাংলাদেশ জাতীয় দলের হয়ে ভুটানের বিরুদ্ধে ২–০ ব্যবধানে জয়লাভ করা ম্যাচে আন্তর্জাতিক অভিষেক করেন।

ব্যক্তিগত জীবন 

তাজ বাংলাদেশের জাতীয় দলের ফুটবলার মো. সাদ উদ্দিন-এর ছোট ভাই।

ক্যারিয়ার পরিসংখ্যান

ক্লাব 

নোটসমূহ

আন্তর্জাতিক

তথ্যসূত্র

বহিঃসংযোগ 
 
 

জীবিত ব্যক্তি
২০০২-এ জন্ম
বাংলাদেশের আন্তর্জাতিক ফুটবলার
বাংলাদেশী পুরুষ ফুটবলার
পুরুষ ফুটবল রক্ষণভাগের খেলোয়াড়
পুরুষ ফুটবল মধ্যমাঠের খেলোয়াড়
সাইফ স্পোর্টিং ক্লাবের ফুটবলার
মুক্তিযোদ্ধা সংসদ ক্রীড়া চক্রের ফুটবলার
শেখ জামাল ধানমন্ডি ক্লাবের ফুটবলার
রহমতগঞ্জ এমএফএস-এর ফুটবলার
সিলেটের ব্যক্তি
বাংলাদেশ ফুটবল প্রিমিয়ার লিগের খেলোয়াড়
২১শ শতাব্দীর বাংলাদেশী ক্রীড়াবিদ
২০২৫ ফিফা আন্তঃমহাদেশীয় কাপ

২০২৫ ফিফা আন্তঃমহাদেশীয় কাপ (স্পন্সরশিপের কারণে কর্তৃক উপস্থাপিত ফিফা আন্তঃমহাদেশীয় কাপ ২০২৫ নামে আনুষ্ঠানিকভাবে পরিচিত) হল ফিফা আন্তঃমহাদেশীয় কাপের দ্বিতীয় সংস্করণ, যা ফিফা কর্তৃক আয়োজিত একটি বার্ষিক ক্লাব অ্যাসোসিয়েশন ফুটবল প্রতিযোগিতা। প্রতিটি ফিফা কনফেডারেশনে মহাদেশীয় চ্যাম্পিয়নশিপের আগের সংস্করণ জিতেছিলেন এমন ৬টি দলকে একক-বিদায় বন্ধনীতে একে অপরের সাথে খেলা এই প্রতিযোগিতাটি অনুষ্ঠিত হবে। ২০২৫ সালের ১০ থেকে ১৭ ডিসেম্বর আয়োজন হবে, যেখানে একটি দলের জন্য একটি স্বাগতিক স্টেডিয়ামে প্রথম পর্ব এবং নিরপেক্ষ ভেন্যুতে চূড়ান্ত পর্বের খেলা অনুষ্ঠিত হবে।

এই প্রতিযোগিতাটি মূলত ফিফা ক্লাব বিশ্বকাপের পূর্ববর্তী বার্ষিক সংস্করণগুলির বিন্যাস বজায় রেখেছে, যা সম্প্রসারিত হয়েছিল এবং আরও বেশি অংশগ্রহণকারী নিয়ে চতুর্বার্ষিক প্রতিযোগিতায় পুনর্গঠিত হয়েছিল, প্রাথমিক পর্বের জন্য ভেন্যুতে পরিবর্তন বাদে।

রিয়াল মাদ্রিদ ডিফেন্ডিং চ্যাম্পিয়ন, তবে তারা ২০২৪–২৫ উয়েফা চ্যাম্পিয়ন্স লিগের কোয়ার্টার-ফাইনালে আর্সেনালের কাছে পরাজিত হওয়ার পরে তাদের শিরোপা রক্ষা করতে সক্ষম নয়।

বিন্যাস 
বিশদটি ১৭ ডিসেম্বর ২০২৩ তারিখে ফিফা কাউন্সিল দ্বারা অনুমোদিত ও ঘোষণা করা হয়ছে এবং ২০২৬ সেপ্টেম্বর ২০২৪ তারিখে বিন্যাসটি আনুষ্ঠানিকভাবে নিশ্চিত করা হয়।

 প্রথম পর্ব : ২০২৪–২৫ ক্যাফ চ্যাম্পিয়ন্স লিগের বিজয়ী দল ফিফা আফ্রিকান-এশিয়ান-প্যাসিফিক কাপ প্লে-অফে ২০২৫ ওএফসি চ্যাম্পিয়ন্স লিগের বিজয়ী দলের সাথে ম্যাচটি আয়োজন করবে।
 দ্বিতীয় পর্ব : বিজয়ী দল ফিফা আফ্রিকান-এশিয়ান-প্যাসিফিক কাপ নামে প্রথম পর্বের ২০২৪–২৫ এএফসি চ্যাম্পিয়ন্স লিগ এলিটের বিজয়ী দলের সাথে ম্যাচটি আয়োজন করবে। সমান্তরালভাবে, ২০২৫ কোপা লিবার্তাদোরেস বিজয়ী এবং ২০২৫ কনকাকাফ চ্যাম্পিয়ন্স কাপের বিজয়ী দল নিরপেক্ষ ভেন্যুতে একটি ম্যাচে একে অপরের মুখোমুখি হবে, যা ফিফা আমেরিকার ডার্বি নামে ম্যাচটি আয়োজন করবে।
 প্লে-অফ : দ্বিতীয় পর্বের ম্যাচের বিজয়ী দল নিরপেক্ষ ভেন্যুতে ফিফা চ্যালেঞ্জার কাপে একে অপরের মুখোমুখি হবে।
 ফাইনাল : প্লে-অফ পর্বে বিজয়ী দল নিরপেক্ষ ভেন্যুতে ২০২৪–২৫ উয়েফা চ্যাম্পিয়ন্স লিগের বিজয়ী দলের সাথে খেলবে।

উত্তীর্ণ দল

ম্যাচ
যদি স্বাভাবিক খেলার সময়ের পরে কোনও ম্যাচ ড্র হয়, তাহলে অতিরিক্ত সময় খেলা হবে। অতিরিক্ত সময়ের পরেও যদি ড্র হয়, তাহলে বিজয়ী নির্ধারণের জন্য পেনাল্টি শুট-আউট অনুষ্ঠিত হবে।

প্রথম পর্ব

দ্বিতীয় পর্ব

প্লে-অফ

ফাইনাল

আরও দেখুন
২০২৫ ফিফা ক্লাব বিশ্বকাপ

টীকা

তথ্যসূত্র

বহিঃসংযোগ
 

২০২৫ ফিফা আন্তঃমহাদেশীয় কাপ
২০২৫
২০২৫-এ ফুটবল
স্ন্যাচ গেম (রূপলস ড্র্যাগ রেস মৌসুম ১৪)

"স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর চতুর্দশ মৌসুমের দশম পর্ব। এটি মূলত ২০২২ সালের ১১ই মার্চ প্রচারিত হয়। ডাভ ক্যামেরন ছিলেন এর একজন অতিথি বিচারক।

পর্ব 
এই সপ্তাহের অনু-চ্যালেঞ্জে প্রতিযোগিদের বাবল র‍্যাপ দিয়ে একটি পোশাক তৈরি করতে হয়। বস্কো অনু-চ্যালেঞ্জে জয়লাভ করেন। মূল চ্যালেঞ্জে প্রতিযোগীরা স্ন্যাচ গেম খেলেন, যেখানে ডাভ ক্যামেরন এবং রেভেন তারকা প্রতিযোগী হিসেবে উপস্থিত ছিলেন। প্রতিযোগী এবং তাদের অনুকরণকৃত সেলিব্রিটিদের তালিকা নিচে দেওয়া হলো:

 ট্যামি ব্রাউন চরিত্রে অ্যাঞ্জেরিয়া প্যারিস ভ্যানমাইকেল
 গ্বিনিথ পালট্রো চরিত্রে বসকো
 ওজি অসবোর্ন চরিত্রে দয়া বেটি
 লিল জন চরিত্রে ডিজা স্কাই
 বেটসি ডেভোস চরিত্রে জেসমিন কেনেডি
 ইলানা গ্লেজার চরিত্রে জর্জিয়াস
 উইলিয়াম শেকসপিয়র চরিত্রে লেডি ক্যামডেন
 ড্রিউ ব্যারিমোর চরিত্রে উইলো পিল

রূপল সহকর্মী প্যানেলিস্ট মিশেল ভিসেজ এবং কারসন ক্রেসলি, পাশাপাশি অতিথি বিচারক ক্যামেরনকে মূল মঞ্চে স্বাগত জানান। এবারের রানওয়ে থিম ছিল "হলি কাউচার"। ডেজা স্কাই মূল চ্যালেঞ্জে জয়লাভ করেন। বাকি সাতজন প্রতিযোগী নেতিবাচক সমালোচনার শিকার হন, যার মধ্যে অ্যাঞ্জেরিয়া প্যারিস ভ্যানমাইকেলস, বসকো, দায়া বেটি, জেসমিন কেনেডি, জর্জিয়াস, লেডি ক্যামডেন এবং উইলো পিলের অবস্থান ছিল শেষ দিকে। রূপল আগামী সপ্তাহ পর্যন্ত কাউকে বাদ দেওয়ার বিষয়টি স্থগিত রাখেন, যা নির্ধারণ করা হয় একটি বিশেষ ঠোঁট মেলানো টুর্নামেন্ট লালাপারূজা স্ম্যাকডাউনের মাধ্যমে।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক
সুপারসাইজড স্ন্যাচ গেম

"সুপারসাইজড স্ন্যাচ গেম" হলো আমেরিকান টেলিভিশন ধারাবাহিক রূপলস ড্র্যাগ রেস-এর পনেরতম মৌসুমের চতুর্থ পর্ব। এটি মূলত ২০২৩ সালের ২০ জানুয়ারী প্রচারিত হয়।

পর্ব 

এই সপ্তাহের মূল চ্যালেঞ্জে প্রতিযোগীরা দুটি পৃথক দলে বিভক্ত হয়ে স্নাচ গেম খেলেন। প্রথম দলের তারকা প্রতিযোগী ছিলেন ব্রুনো আলকানতারা এবং ক্যালিক্সটো কোয়ান। দ্বিতীয় দলের তারকা প্রতিযোগী ছিলেন আসাফ গোরেন এবং ব্রাইস আইলেনবার্গ। প্রতিযোগী এবং তাদের অনুকৃত সেলিব্রিটিদের তালিকা নিচে দেওয়া হলো:

দল ১

 গর্জিনা রামসে চরিত্রে আনেত্রা (গর্ডন রামসের বোন, আনেত্রার তৈরি একটি কাল্পনিক চরিত্র)
 আমান্ডা লেপোর চরিত্রে লাক্স নোয়ার লন্ডন
 সসি সান্তানা চরিত্রে মালয়েশিয়া বেবিডল ফক্স
 রোজি ও'ডোনেল চরিত্রে মিস্ট্রেস ইসাবেল ব্রুকস
 টিম গান চরিত্রে মার্সিয়া মার্সিয়া মার্সিয়া
 ক্যারেন হাগার চরিত্রে রবিন ফিয়ার্স
 ভার্জিন মেরি চরিত্রে স্যালিনা এসটিটিস

দল ২

 প্যাট্রিসিয়া "ট্যান মম" ক্রেন্টসিল চরিত্রে অ্যামেথিস্ট
 ব্রেটম্যান রক চরিত্রে আউরা মায়ারি
 মোনা লিসা চরিত্রে জ্যাক্স
 জোয়ান রিভার্স চরিত্রে লুজি লাডুকা
 জ্যান ক্রাউচ চরিত্রে সাশা কলবি
 ত্রিশা পেটাস চরিত্রে সুগার
 মাইলি সাইরাস চরিত্রে স্পাইস

রূপল তার সহকর্মী প্যানেলিস্ট মিশেল ভিসেজ এবং কারসন ক্রেসলি, এবং অতিথি বিচারক আমান্ডলা স্টেনবার্গকে মূল মঞ্চে স্বাগত জানান। এবারের রানওয়ে থিম ছিল "বিউটিফুল নাইটমেয়ার"। লুজি লাডুকা, মার্সিয়া মার্সিয়া মার্সিয়া এবং মিসট্রেস ইসাবেল ব্রুকস ইতিবাচক সমালোচনা পান এবং লুজি লাডুকা চ্যালেঞ্জে জয়লাভ করেন। অরা মায়ারি, স্পাইস এবং সুগার নেতিবাচক সমালোচনার মুখে পড়েন এবং অরা মায়ারি বিচারকগণ কর্তৃক নিরাপদ বলে ঘোষিত হন। প্যাট বেনাটারের "ইউ বেটার রান" গানে স্পাইস ও সুগার ঠোঁট মেলানো প্রতিযোগিতায় প্রতিদ্বন্দ্বিতা করেন। স্পাইস ঠোঁট মেলানো প্রতিযোগিতা জিতে নেন এবং সুগার প্রতিযোগিতা থেকে বাদ পড়েন।

তথ্যসূত্র 
টেলিভিশন ধারাবাহিক
আমেরিকান টেলিভিশন ধারাবাহিক